ΕΘΝΙΚΟ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ ΕΞΕΤΑΣΕΙΣ ΙΑΝΟΥΑΡΙΟΥ 2020

ΘΕΟΛΟΓΙΚΗ ΣΧΟΛΗ ΔΙΔΑΚΤΙΚΗ ΤΩΝ ΘΡΗΣΚΕΥΤΙΚΩΝ

ΤΜΗΜΑ ΘΕΟΛΟΓΙΑΣ ΜΑΡΙΟΣ ΚΟΥΚΟΥΝΑΡΑΣ ΛΙΑΓΚΗΣ

ΕΠΙΚΟΥΡΟΣ ΚΑΘΗΓΗΤΗΣ

Ονοματεπώνυμο………………………………. ΑΜ……………………………Εξάμηνο………….

Όσοι/ες πραγματοποιήσατε με επιτυχία τη Διδακτική Άσκηση να γράψετε εδώ την περίοδο και τη χρονιά………….. (π.χ. εαρινό εξάμηνο 2018)

**ΘΕΜΑΤΑ**

Να απαντήσετε και στα τρία θέματα στην κόλλα των θεμάτων (χρησιμοποιείστε και το πίσω μέρος)

**1) Να αναφέρετε επιγραμματικά τους σκοπούς της Θρησκευτικής Εκπαίδευσης για την ηλικιακή ομάδα των εφήβων και να αναλύσετε όποιον κατά τη γνώμη σας είναι σημαντικότερος για αυτή την ηλικία, δικαιολογώντας την επιλογή σας.**

**2) Να σχολιάσετε, με βάση τις γνώσεις σας, διαφωνώντας ή συμφωνώντας και δικαιολογώντας την άποψή σας την παρακάτω επιστημονική άποψη:**

**α) Η ομολογιακή Θρησκευτική Εκπαίδευση είναι καλό να είναι υποχρεωτική για όλους τους μαθητές του σχολείου.**

**3) Να κρίνετε ως σωστές ή λανθασμένες τις παρακάτω επιλογές στον σχεδιασμό μαθήματος δικαιολογώντας σύντομα και με βάση τις γνώσεις σας την απάντησή σας:**

**α) Ένας εκπαιδευτικός θεολόγος ακολουθώντας τα βήματα του σχεδιασμού μαθήματος αποφάσισε ότι βασικό θέμα για την ενότητα με περιεχόμενο την προσευχή και το κείμενο του Νείλου του Ασκητή (Λόγος περί προσευχής γ΄):** «Η προσευχή είναι συναναστροφή του νου με τον Θεό. Σκεφθείτε σε ποια κατάσταση πρέπει να βρίσκεται ο νους μας για να μπορεί να απευθύνεται στον Κύριο και να συνομιλεί μαζί του χωρίς να στρέφεται αλλού και χωρίς τη μεσολάβηση κανενός άλλου» **είναι η κατάνυξη.**

**β) Μία εκπαιδευτικός θεολόγος ακολουθώντας τα βήματα του σχεδιασμού μαθήματος αποφάσισε ότι στην ενότητα της Β΄Γυμνασίου, «Ο Ιησούς υπερασπίζεται και εξυψώνει τις γυναίκες και τα παιδιά στον καινούριο κόσμο του» στα δύο πρώτα στάδια μαθήματος θα ασχοληθεί μαζί με τους μαθητές και τις μαθήτριες με δραστηριότητες που θα έχουν τα εξής θέματα:**

**-Βιώνοντας:** Η θέση των παιδιών και των γυναικών στο σύγχρονο κόσμο

**-Νοηματοδοτώντας/Εννοιολογώντας:** Ο Χριστός μιλάει για την ισοτιμία των φύλων και των ηλικιών

**Να αναλύσετε τη θεωρία των δύο πρώτων σταδίων της διδασκαλίας και με βάση αυτή να κρίνετε τις επιλογές της εκπαιδευτικού.**

**Αξιολόγηση των θεμάτων:**

Όλες οι απαντήσεις αξιολογούνται με κριτήριο αποκλειστικό την επιστημονικότητα της τεκμηρίωσης τους

Φοιτητές με εγγραφή πριν το 2011 1) 3 μον. 2) 3,5 μον. 3) 3,5 μον.

Φοιτητές με εγγραφή το 2011 και μετά 1) 2 μον. 2) 3 μον. 3) 3 μον. +>2 από διδακτική άσκηση

Καλή επιτυχία